Râșnov

**Râșnov** (en alemán *Rosenau*;  en húngaro *Barcarozsnyó*; no dialecto saxón transilvano: *Rusnâ*; do latín: *Rosnovia*) é unha vila do Condado de Braşov, Romanía cunha poboación duns 16&nbsp;000 habitantes. Ten unha superficie de 164,36 km2.

Atópase a uns 15&nbsp;km da vila de Braşov e máis ou menos á mesma distancia de Bran, na estrada que liga as rexións de Valaquia e Transilvania. Coñécese pola súa cidadela no alto dun outeiro.

## Historia
En 1956 a poboación era de 7.974 habitantes, en 2011 case o dobre: 14.081. É posíbel que o nome derive do eslavo "žrŭnovy", que significa  (vila ou val) "do muíño". No século XIV, os documentos xermanos xa empregaban o nome de *Rasnov*, mais o nome alemán actual, *Rosenau*, baséase na etimoloxía popular, influenciada pola verba alemá "Rose" (roseira ou rosa).
A vila moderna actual atópase nunha chaira aos pés dun outeiro. No alto da lomba atópanse os restos da cidadela de Râșnov construída contra o ano 1215 polos cabaleiros teutóns e que foi mencionada por vez primeira en  1331. A cidadela conquistouse só unha vez na historia, alá polo ano 1600 por Gabriel Báthory.

En 1856 descubriuse preto da vila un campamento romano (orixinariamente un castro), o Castro de Cumidava.

## Turismo
Pode chegarse a Râșnov collendo un autocar (por 4 lei) dende a turística vila Brașov  (a tres horas en tren dende Bucarest). Râșnov atópase na estrada que leva a Bran, onde se atopa o famoso castelo de Drácula. A vila nova  atópase na parte baixa, nunha chaira par dun alto outeiro onde se atopa a fortaleza e un enorme letreiro co nome da vila ao estilo Hollywood. A vila nova conta cunha igrexa e bonitas casas saxoas pintadas a cores. Para chegar até a cidadela o mellor xeito e camiñar menos dun quilómetro por unha estrada até a base do outeiro, dende alí organízanse subidas nunha especie de tren-tractor ao cumio cada 20 minutos. Para entrar na cidadela hai que pagar uns 8 lei por persoa, dentro atoparemos unha aldea medieval medio derruída,  algunhas tendas de recordos e unhas fermosas vistas do val e dos Cárpatos.

## Lenda
Hai unha lenda arredor da cidadela de Râșnov. Durante un longo asedio á fortaleza, os cidadáns de Râşnov comezaron a se preocupar pola falla de auga fresca dispoñíbel; así que ordenaron a dous soldados turcos, que foran capturados con anterioridade, a cavar un pozo no centro da fortaleza; prometéndolles que os ceibarían unha vez remataran o traballo. 
Segundo a lenda local, levoulles 17 anos rematar o pozo, e aínda así os mataron. Aínda hoxe podemos ollar este famoso pozo no centro da fortaleza de Râşnov; ten 143 metros de fondura.
## Deporte
O complexo deportivo de Râșnov construíuse ás aforas da vila, no val de Cărbunarii, para o festival xuvenil olímpico de inverno europeo 2013 que tivo lugar preto da vila de Braşov.https://web.archive.org/web/20131017002608/http://www.skisprungschanzen.com/EN/Articles/0077-Romania+starts+into+the+future

## Galería de imaxes

Ficheiro:Rasnov Fortress 01.jpg|Fortaleza de Râşnov 
Ficheiro:Rasnov hollywood sign2.jpg|Vista da igrexa saxoa e o castelo, co letreiro estilo Hollywood 
Ficheiro:Râşnov.jpg|Interior da cidadela
Ficheiro:Râşnov museum.jpg|Museo de Râşnov
Ficheiro:Rasnov11.jpg|Casa saxoa
Ficheiro:Rasnov25.jpg|Igrexa saxoa 
Ficheiro:Rasnov33.jpg|Rúa Caragiale
Ficheiro:Rasnov 023.jpg| Entrada
Ficheiro:Rasnov 24.jpg| O vello cinema
Ficheiro:Rasnov 050.jpg|Escadas á fortelaza 
Ficheiro:Rasnov 078.jpg|Unha rúa en Râşnov
Ficheiro:Rasnov22.jpg|A igrexa vella
Ficheiro:Rosenauer_Burg.jpg|Castelo de Râşnov
Ficheiro:Râșnov citadel alley.jpg| Calella na cidadela de Râșnov 
Ficheiro:Râșnov Citadel.jpg|Vila de Râșnov  e ruñinas da cidadela 

## Véxase tamén 
### Outros artigos 
* Brașov  
* Bran 
* Castelo de Bran
### Ligazóns externas 
*The Râşnov Fortress
*Fotos de Râşnov
*Historia da fortaleza